15/05/2018 | Administración LocalMunicipal
Santiso
Aprobación definitiva da Ordenanza fiscal reguladora da taxa polos servizos técnicos de verificación dos requisitos urbanísticos para a concesión de licencias, comunicacións previas e expedientes de reposición da legalidade urbanística

ANUNCIO Aprobación definitiva da Ordenanza fiscal reguladora da taxa polos servizos técnicos de verificación dos requisitos urbanísticos para a concesión de licencias, comunicacións previas e expedientes de reposición da legalidade urbanística O Concello Pleno, en sesión ordinaria celebrada o día 13 de marzo de 2018, acordou a aprobación inicial da “Ordenanza fiscal reguladora da taxa polos servizos técnicos de verificación dos requisitos urbanísticos para a concesión de licencias, comunicacións previas e expedientes de reposición da legalidade urbanística”. Na data 20 de marzo de 2018 foi publicado o anuncio da aprobación inicial no Boletín Oficial da Provincia (BOP n.º 54) e no taboleiro municipal de anuncios por un prazo de trinta días hábiles, sen que se producisen reclamacións. Ao non presentarse reclamacións durante o prazo de exposición ao público, queda elevado a definitivo o acordo plenario inicial, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local. <<ORDENANZA FISCAL REGULADORA DA TAXA POLOS SERVIZOS TÉCNICOS DE VERIFICACIÓN DOS REQUISITOS URBANÍSTICOS PARA A CONCESIÓN DE LICENCIAS, COMUNICACIÓNS PREVIAS E EXPEDIENTES DE REPOSICIÓN DE LEGALIDADE URBANÍSTICA Artigo 1.–Fundamento legal. Ao abeiro das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, que aproba o texto refundido da Lei reguladora das facendas locais, este Concello establece a taxa polos servizos facultativos que se presten en obras municipais, que se rexerá pola presente ordenanza fiscal, segundo o establecido no artigo 57 do citado real decreto lexislativo. Artigo 2.–Feito impoñible. Constitúe o feito impoñible da taxa a prestación polo Concello, a través dos seus servizos técnicos propios ou concertados, dos servizos técnicos e administrativos consistentes na actividade municipal desenvolvida con motivo da realización de instalacións, construcción ou obras, tendentes a verificar se as mesmas se realizan con suxeición ás normas urbanísticas de edificación e policía vixentes, en orde a comprobar que aquelas se axustan aos Plans de Ordenación vixentes, que sexan conformes ao destino e uso previstos, que non atenten contra a harmonía da paisaxe e condicións de estética, que cumpran coas condicións técnicas de seguridade, salubridade, hixiene e saneamento e, finalmente, que non exista ningunha prohibición de interese artístico, cultural, histórico ou monumental, xa se atopen suxeitas á preceptiva licenza municipal, ou poidan ser susceptibles de comunicación previa consonte á normativa urbanística e sectorial relacionada coa mesma vixente, así como os servizos administrativos que se presten en relación a expedientes de reposición de legalidade urbanísticas. Non integran o feito impoñible e, como consecuencia, non están suxeitas a esta taxa aquelas solicitudes de servizos ou actividades encadrados como feito impoñible cando teñan por obxecto levar a cabo a implantación no termo municipal dunha nova empresa, así como para a ampliación dun establecemento empresarial xa existente sempre que conleve a creación de novos postos de traballo, e sempre que o seu código CNAE corresponda a algunha actividade económica das incluídas no eido da industria 4.0 ou da Ris3. Artigo 3.–Suxeito pasivo. Serán suxeitos pasivos da taxa que se regula nesta ordenanza, en concepto de contribuíntes, as persoas físicas e xurídicas, así como as entidades as que se refire o artigo 35.4 da Lei 58/2003, do 17 de decembro xeral tributaria, que soliciten ou provoquen o en cuxo interese redunde a tramitación administrativa e os informes técnicos urbanísticos establecidos como feito impoñible. Artigo 4.–Exencións, reducións e bonificacións. Non poderán recoñecerse outros beneficios fiscais que os expresamente previstos nas normas con rango de lei ou os derivados da aplicación de tratados internacionais, segundo o disposto no artigo 9 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais. Artigo 5.–Cuota tributaria. A contía da taxa regulada por esta ordenanza será a seguinte:  Pola tramitación de expedientes para a concesión de licenzas: 1% do orzamento presentado no proxecto técnico.  Pola tramitación de expedientes de comunicación previas: 1% do orzamento de execución por contrata.  Pola tramitación de expedientes de reposición de legalidade: 2% do orzamento presentado no proxecto técnico. O orzamento presentado no proxecto técnico está composto polo presuposto de execución material. Artigo 6.–Devengo. Devéngase a taxa e nace a obriga de contribuír cando se inicie a actividade municipal que constitúe o seu feito impoñible. Artigo 7.–Xestión, liquidación e recadación.1.–A liquidación practicarase cando se aprobe a licencia ou comunicación previa polo órgano competente. As liquidacións da taxa aprobaranse xunto coa concesión da licencia ou comunicación previa polo órgano competente.2.–Antes de proceder á notificación da concesión da licencia ou da toma de coñecemento da comunicación previa deberá liquidarse esta taxa ao contribuínte que deberá ingresar a mesma nas arcas municipais con aplicación o concepto orzamentario correspondente. Artigo 8.–Infraccións e sancións. Aplicarase o réxime de infraccións e sancións reguladas na Lei Xeral Tributaria e nas disposicións que a complementen e desenvolvan. Disposición derrogatoria Coa aprobación definitiva da presente Ordenanza, queda derogada de maneira expresa a Ordenanza Fiscal n.º 7, reguladora da taxa por licenzas urbanísticas do Concello de Santiso. Disposición final A presente ordenanza entrará en vigor ao día seguinte da súa publicación íntegra no Boletín Oficial da Provincia e continuará vixente en tanto non se acorde a súa modificación ou derogación expresa.>> Santiso, 10 de maio de 2018. O alcalde Asdo.: Manuel Adán López